สคีบีดีทอยเล็ต

สคีบีดีทอยเล็ต () คือซีรีส์ของคลิปบนยูทูบที่สร้างโดยช่อง DaFuq!?Boom! ซีรีส์นี้พรรณนาสงครามระหว่าง ส้วมสคีบีดี (หัวคนไร้ร่างที่อาศัยอยู่ในส้วมที่เคลื่อนที่ได้ สามารถกำจัดได้การกดส้วมนั้นๆ) และกลุ่มคนที่มีอุปกรณ์ข้าวของเครื่องใช้ในบ้านเป็นหัว เช่น กล้อง, ลำโพง และ โทรทัศน์ นักสร้างแอนิเมชั่น Alexey Gerasimov เป็นผู้สร้าง สคีบีดีทอยเล็ต โดยใช้ Source Filmmaker คลิปแรกในซีรีส์ถูกโพสต์เมื่อวันที่ 7 กุมภาพันธ์ 2566

สคีบีดีทอยเล็ต มีภาพลักษณ์ที่พิลึก โดยมีลักษณะไร้สาระและมีความยาวคลิปที่ค่อนข้างสั้น และกลายเป็นกระแสไวรัลหลายเดือนหลังจากเปิดตัว มียอดดูนับล้านอย่างรวดเร็ว กลายเป็นมีมทั้งในยูทูบและติ๊กต็อก นอกจากนี้ Tubefilter ระบุว่า "DaFuq!?Boom!" เป็นช่องยูทูบที่มีผู้เข้าชมมากที่สุดในช่วงเดือนมิถุนายน 2023

เนื้อเรื่อง 
สคีบีดีทอยเล็ต เล่าเรื่องความขัดแย้งระหว่าง ส้วมสคีบีดี (หัวคนไร้ร่างที่อาศัยอยู่ในส้วมที่เคลื่อนที่ได้ สามารถกำจัดได้การกดส้วมนั้นๆ) และกลุ่มคนที่มีอุปกรณ์ข้าวของเครื่องใช้ในบ้านเป็นหัว เช่น กล้อง, ลำโพง และ โทรทัศน์ ดนตรีรีมิกซ์ของเพลง "Give It to Me" โดยทิมบาแลนด์  และเพลง "Dom Dom Yes Yes" โดยไบเซอร์คิง () เป็นดนตรีประจำตัวของเหล่าส้วมสคีบีดี

สคีบีดีทอยเล็ตนี้ไม่มีโครงเรื่องที่ชัดเจน  อย่างไรก็ตาม Game Rant ระบุว่าตั้งแต่ตอนที่ 10 โครงเรื่องมีความซับซ้อนขึ้น

ความเป็นมาและการสร้าง 
Alexey Gerasimov หรือที่รู้จักกันดีในนาม "DaFuq!?Boom!" และ "Blugray" เป็นผู้สร้าง สคีบีดีทอยเล็ต  เขาสร้างแอนิเมชั่นบนยูทูบมาตั้งแต่ปี 2014 เขาเรียนรู้แอนิเมชันด้วยตัวเองโดยไม่ได้รับการศึกษาอย่างเป็นทางการ  เขาอาศัยอยู่ในประเทศจอร์เจีย   และเกิดในปี 2541  ช่องของเขาเคยสร้างกระแสไวรัลยอดนิยมมาก่อน เช่น เมื่อวิดีโอของเขาที่ชื่อ I'M AT DIP มียอดดูมากกว่า 45 ล้านครั้ง 

สคีบีดีทอยเล็ตนั้นสร้างขึ้นโดยใช้ซอฟต์แวร์คอมพิวเตอร์กราฟิก 3 มิติ ที่ชื่อ Source Filmmaker ซึ่งเป็นฟรีแวร์จากวาล์วคอร์ปอเรชัน ผู้สร้างกล่าวว่าเขาใช้ซอฟต์แวร์นี้เพราะ "มันช่วยให้ผมทำงานได้ง่ายขึ้นและเร็วขึ้นเนื้องจากว่ามันมี assets ที่ผมต้องการในการทำแอนิเมชั่น การกำกับ การเขียน และการตัดต่อด้วยตัวเอง" เพลงที่โดดเด่นในซีรีส์นี้ได้รับความนิยมเนื่องจากวิดีโอเต้นบนติ๊กต็อกที่โพสต์โดยผู้ใช้ @yasincengiz38 ซึ่งเป็นมีมอินเทอร์เน็ตก่อนที่ซีรีส์จะออก  

ผู้สร้าง Skibidi Toilet กล่าวว่าการดัดแปลงมีมของผู้ใช้ติ๊กต็อกที่ชื่อ Paryss Bryanne เป็นแรงบันดาลใจสำหรับเขา โดย Bryanne เคลื่อนไหวแบบกระตุกๆ และตัดต่ออย่างรวดเร็ว  assets บางส่วนนำมาจากวิดีโอเกม ฮาล์ฟ-ไลฟ์ 2, เคาน์เตอร์-สไตรก์: ซอร์ส,  และแกร์รี่ส์ม็อด

การตอบรับ 
นิตยสาร Dazed กล่าวว่า Skibidi Toilet นั้น "บ้าคลั่ง คาดเดาไม่ได้ ตลก และบางครั้งก็วิปริตอย่างแท้จริง"  In The Know เปรียบเทียบสคีบีดีทอยเล็ตกับเกมมือถือ โดยอธิบายว่ามี "การเคลื่อนไหวที่ขาด ๆ หาย ๆ และการทำหน้าทำตาที่เวอร์เกินจริง"  จากข้อมูลของ Distractify ช่อง DaFuq!?Boom! ได้รับความนิยมจากฐานผู้ชมอายุน้อย 

จากการจัดอันดับโดย Tubefilter พบว่าเมื่อสิ้นสุดเดือนเมษายน 2566 "DaFuq!?Boom!" ติดอันดับห้าสิบช่องยูทูบที่มีผู้ชมมากที่สุดในสหรัฐอเมริกา โดยอยู่ที่อันดับที่ 33 บรรณาธิการ Sam Gutelle ตั้งข้อสังเกตว่านักสร้างแอนิเมชัน "เคยต่อสู้กับความต้องการของอัลกอริทึมของยูทูบ แต่ตอนนี้ เป็นไปได้ที่จะได้รับการดูหลายล้านครั้งด้วยส้วมจำนวนมาก"  ภายในเดือนมิถุนายน ช่องนี้มียอดดูถึง 5 พันล้านครั้ง  ทำให้เป็นช่องยูทูบที่มีผู้ชมมากที่สุดในสหรัฐอเมริกาในช่วงเดือนนั้น  Gutelle ตั้งข้อสังเกตว่าก่อนหน้านี้ ช่องนี้ก็ไม่ค่อยจะดังเท่าไรภายนอก "แวดวงชาวแอนิเมชันสุดเก๋าในชุมชนมีม" เพียงไม่กี่ราย 

Phil Ranta ผู้เชี่ยวชาญด้านเทรนด์อธิบายว่าการคลิปใหม่ๆ ในซีรีส์ สคีบีดีทอยเล็ต นี้ทำให้ "ผู้คนมีเหตุผลที่จะกลับมา" เขายังอธิบายความรู้สึก "จริงใจ" ของซีรีส์นี้ด้วย และเพียงแค่โชคช่วยก็ทำให้ซีรีส์เรื่องนี้ได้รับความนิยมเป็นทวีคูณ  สคีบีดีทอยเล็ตได้จุดประกายให้แฟน ๆ มากมายสร้างและโพสต์ผลงานจากแฟน ๆ บนติ๊กต็อกและยูทูบ 

หนังสือพิมพ์อินโดนีเซียหลายฉบับอ้างว่า สคีบีดีทอยเล็ต ส่งผลเสียต่อเด็กเล็ก โดยเรียกว่าเป็น อาการสคีบีดีทอยเล็ต ()

อ้างอิง

แหล่งข้อมูลอื่น 
 Dexerto สัมภาษณ์ DaFuq!?Boom!
   
 ช่องยูทูบของ DaFuqBoom
 สคีบีดีทอยเล็ต
ผลงานเกี่ยวกับสงคราม
อินเทอร์เน็ตมีมปี พ.ศ. 2566
เว็บซีรีส์
IMDb ID เหมือนกับในวิกิสนเทศ